
Arvamuse andmine maaüksuse
riigi omandisse jätmiseks

(Juhkentali tn 10)
1. Asjaolud  ja  menetluse  käik
Maa-amet esitas Narva Linnavalitsusele 26.02.2019.a. kirjaga nr 6-5/19/3820 (dokumendiregistri nr 2184/1-12.3) teate Narva linna haldusterritooriumil asuva maaüksuse maa riigi omandisse jätmise menetluse alustamisest, vastavalt lisatud asendiplaanile (piiriettepanek nr AT1901240005).
Riigi omandisse jäetakse sihtotstarbeta maa sihtotstarbega maaüksus maareformi seaduse § 31 lõike1 punkti 8 alusel maareservina. 

Piiriettepanek AT1901240005 hõlmab Juhkentali tn 12 maakasutust.  Juhkentali tn 12 aadressil asub põlenud eramu vundament (ehitisregistri kood 118001603), mis ei vasta Maareformi seaduse § 6 lõike 3 ja 31 tähenduses ehitisele esitatud tunnustele. Ehitisregistri andmete kohaselt on ehitise seisund - kasutusest maas. 
Juhkentali tn 12 maa erastamiseks oli esitatud ostueesõigusega erastamise avaldus, mille kohta on 29.05.2019 vastu võetud Narva Linnavalitsuse korraldus nr 353-k „Narva linna RSN TK 06.04.1971. a. otsuse nr 134 “Olemasoleva eramaja juurde maa eraldamine Narva linnas” („O закреплении земельного участка под существующее индивидуальное домовладение в г. Нарва“) kehtetuks tunnistamine ja Juhkentali tn 12 maa ostueesõigusega erastamise eeltoimingute lõpetamine“.
Riigi omandisse jäetava maaüksuse osas puuduvad teiste isikute taotlused maa tagastamiseks või erastamiseks.
2. Õiguslikud alused

Vabariigi Valitsuse 03.09.1996.a määrusega nr 226 kinnitatud Maa riigi omandisse jätmise korra punkti 9 alapunkti 2 kohaselt määrab linnavalitsus riigi omandisse jäetava maa sihtotstarbe ja vajaduse korral koha-aadressi, annab arvamuse maa riigi omandisse jätmise kohta ning näitab eraldi ära maa riigi omandisse jätmise taotluses ja asendiplaanil toodud suuruses ja piirides maa riigi omandisse jätmist takistavad asjaolud.                  

3. Otsus 

3.1. Määrata lisatud asendiplaanil näidatud maaüksusele:

      3.1.1. koha-aadress – Narva linn, Juhkentali tn 10;

      3.1.2. maa sihtotstarve – sihtotstarbeta maa (012; S).
3.2. Nõustuda Juhkentali tn 10 maaüksuse (piiriettepanek AT1901240005,  ligikaudne pindala 3331 m2)   riigi omandisse jätmisega.

4. Rakendussätted

4.1.  Korraldus jõustub teatavakstegemisest;

4.2. Käesoleva korralduse peale võib esitada Narva Linnavalitsusele väide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

